04/08/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública. Número expediente: IN661A 2007/06

Por resolución do 29 de xaneiro de 2007 publícase a relación de solicitudes de autorización para a instalación de parques eólicos admitidas a trámite ao abeiro da Orde de 22 de maio de 2006 (Diario Oficial de Galicia número 102, do 30 de maio), incluíndose ao promotor Gamesa Energía, S. A. o parque eólico Alto da Croa cunha potencia máx. de 8 MW. Aos efectos previstos na Lei 54/1997, do 27 de novembro, del Sector Eléctrico (B. O. E. Nº 285) e polo Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (B. O. E. Nº 310); a Lei 10/1995, do 23 de novembro, de ordenación do territorio de Galicia (D. O. G. nº 233 ) e o Decreto 80/2000, do 23 de marzo, polo que se regulan os plans e proxectos sectoriais de incidente supramunicipal (D. O. G. Nº 75); o Decreto 302/2001, do 25 de outubro (D. O. G. Nº 235), modificado polo Decreto 513/2005, do 22 de setembro (D. O. G. Nº 193), polo que se regula o aproveitamento de enerxía eólica en Galicia; o Decreto 442/1990, do 13 de setembro, de avaliación de impacto ambiental para Galicia (D. O. G. Nº 188) e o Real Decreto Lexislativo 1/2008, do 11 de xaneiro, polo que se aproba o texto refundido da Lei de Avaliación de Impacto Ambiental de proxectos (B. O. E. Nº 23), sométese a información pública a solicitude de autorización administrativa, aprobación do proxecto de execución, estudio de impacto ambiental, aprobación de proxecto sectorial e declaración de utilidade pública, en concreto, das instalacións electromecánicas que se citan: Solicitante: Gamesa Energía, S. A. Sociedade Unipersonal Domicilio: C/ Antonio Gómez Vilasó, bloque 3, Portais 2 e 3, 15702. - Santiago de Compostela Denominación: Parque Eólico de Alto da Croa Potencia a instalar: 8 MW. Municipios afectados: Vimianzo (A Coruña). Emprazamento (en unidades UTM): As principais características técnicas da infraestructura eléctrica do parque eólico son: • 4 aeroxeradores de 2000 kW de potencia nominal unitaria montados sobre fuste tubular metálico de 78 m de altura e diámetro de rotor de 90 m. • 4 transformadores de potencia 2.100 kVA e con relación de transformación de 0,69/20 kV, instalados no interior de torre de aeroxerador coa seu correspondente aparamenta de seccionamento, manobra e protección. • Rede eléctrica subterránea a 20 kV con conductor DHZ1 12/20 kV 3x1x(1x95,150) mm 2 Al, para interconexión dos centros de transformación dos aeroxeradores co edificio de control, protección e medida, e de aí partirá en 20 kV a través dunha liña aérea hasta o punto de interconexión na subestación eléctrica de Pontella. O estudio de impacto ambiental correspondente ás instalacións do parque eólico de Alto da Croa poderase examinar no concello de Vimianzo así como nas dependencias dos departamentos territoriais das consellerías de Medio ambiente, Territorio e Infraestruturas e de Economía e Industria de A Coruña. Así mesmo, poderase examinar o proxecto sectorial de incidencia supramunicipal no concello de Vimianzo e nas dependencias desta departamento territorial. O que faise público para coñecemento xeral e dos propietarios e demais titulares afectados, dos que se insire relación no anexo desta resolución, así como das persoas que sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente, no que constan as características e afeccións derivadas do proxecto, neste departamento territorial, sito no edificio administrativo de Monelos, s/n, Praza Luís Seoane, 2º andar, 15071 A Coruña, e presentar as súas alegacións no prazo de trinta días, a partir da última publicación. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, ignórese o lugar de notificación, ou ben, intentada a notificación non se puidese realizar. A Coruña, 03 de xullo de 2009. A xefa territorial, Tristana Moraleja Gómez Afecciones a fincas particulares: ZAPATAS, PLATF.(PLATAFORMA), EDIFICIO DE CONTROL: Superficie de expropiación de pleno dominio dos terreos afectados. VOO: Servidume de voo. VIAL: Servidume de paso dos viais polos que circularán os transportes durante a construcción do parque así como durante a etapa de mantemento do mesmo. ZANXAS: Servidume de paso da liña soterrada de 20 kV. (P. E.): Superficie de protección eólica. Terreo protexido desde o punto de vista eólico para permitir a libre circulación do vento nas proximidades do aeroxerador. (O. T.): Ocupación temporal dos terreos durante o prazo que duren as obras.